Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза[[1]](#footnote-2), и по-специално член 41 от него,
* общия бюджет на Европейския съюз за 2015 финансова година, приет на 17 декември 2014 г.[[2]](#footnote-3),
* коригиращ бюджет № 1/2015[[3]](#footnote-4), приет на 28 април 2015 г.,
* коригиращ бюджет № 2/2015[[4]](#footnote-5), приет на 7 юли 2015 г.,
* коригиращ бюджет № 3/2015[[5]](#footnote-6), приет на 7 юли 2015 г.,
* коригиращ бюджет № 4/2015[[6]](#footnote-7), приет на 7 юли 2015 г.,
* коригиращ бюджет № 5/2015[[7]](#footnote-8), приет на 7 юли 2015 г.,
* коригиращ бюджет № 6/2015[[8]](#footnote-9), приет на 14 октомври 2015 г.,
* коригиращ бюджет № 7/2015[[9]](#footnote-10), приет на 14 октомври 2015 г.,

С настоящото Европейската комисия представя на Европейския парламент и на Съвета проект на коригиращ бюджет № 8 към бюджета за 2015 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в приходната и разходната част на бюджета по раздели са достъпни в EUR-Lex (<http://eur-lex.europa.eu/budget/www/index-bg.htm>). За информация като бюджетно приложение се прилага версия на английски език на промените в тези части.

СЪДЪРЖАНИЕ

[1. Въведение 4](#_Toc432765132)

[2. Собствени ресурси 4](#_Toc432765133)

[2.1. Традиционни собствени ресурси 4](#_Toc432765134)

[2.2. Салда на собствените ресурси от ДДС и от БНД 4](#_Toc432765135)

[2.3. Други приходи 5](#_Toc432765136)

[2.4. Вноски собствени ресурси от БНД 6](#_Toc432765137)

[3. Европейски надзорен орган по защита на данните (раздел IX) 6](#_Toc432765138)

1. Въведение

Проект на коригиращ бюджет (ПКБ) № 8 за 2015 г. се отнася до следното:

* преразглеждане на прогнозата за традиционните собствени ресурси (мита);
* включване в бюджета на остатъка от салдата на собствените ресурси от ДДС и от БНД за 2014 г.;
* включване в бюджета на салдата на собствените ресурси от ДДС и от БНД за 2015 г.;
* актуализиране на прогнозата за другите приходи;
* намаление със 123 474 EUR както на бюджетните кредити за поети задължения, така и на бюджетните кредити за плащания в бюджета на Европейския надзорен орган по защита на данните.

Общото отражение от гледна точка на приходите е намаление на вноската на база БНД в размер на 9,4 млрд. EUR.

2. Собствени ресурси

В съответствие с член 16 от Регламент (ЕО, Евратом) № 1150/2000 на Съвета от 22 май 2000 г.[[10]](#footnote-11) Комисията преразгледа прогнозите за собствените ресурси. Това преразглеждане се отнася по-специално до традиционните собствени ресурси и до салдата по ДДС (данък върху добавената стойност) и по БНД (брутен национален доход).

2.1. Традиционни собствени ресурси

Комисията предлага традиционните собствени ресурси (ТСР) в глава 12 от приходната част на бюджета да се увеличат с 800 млн. EUR, за да се отрази тенденцията по отношение на митата, предоставени на бюджета до този момент. Ако новите данни за последното тримесечие на годината доведат до съществени промени в тази оценка, е възможно в хода на бюджетната процедура Комисията да промени представените от нея стойности.

2.2. Салда на собствените ресурси от ДДС и от БНД

*Оставаща част от салдата по ДДС и по БНД за 2014 г.*

През ноември 2014 г. Комисията изчисли салдата по ДДС и по БНД за 2013 г. и за предходни години. По принцип тези салда трябваше да бъдат записани в сметката за собствените ресурси на първия работен ден на декември 2014 г. Тъй като тези салда бяха изключително големи по размер (9,5 млрд. EUR), въз основа на предложението на Комисията на 18 декември 2014 г. Съветът прие Регламент (ЕС, Евратом) № 1377/2014[[11]](#footnote-12), който позволи със задна дата държавите членки при определени условия да отсрочат предоставянето на салдата по ДДС и по БНД до първия работен ден на септември 2015 г.

Държавите членки, които искат да ползват отсрочено предоставяне на средствата, изпратиха на Комисията преди първия работен ден на декември 2014 г. официално искане с график на плащанията. По този начин 6 държави членки отсрочиха плащанията си до 2015 г.

На 17 декември 2014 г. Европейският парламент и Съветът приеха КБ5/2014[[12]](#footnote-13), който включва салдата по ДДС и по БНД, предоставени през 2014 г., в бюджета за 2014 г. Тези салда са в размер на общо около 4 млрд. EUR.

До 1 септември 2015 г. бяха извършени всички отсрочени плащания на салдата по ДДС и по БНД. Поради това Комисията предлага да се впишат 5 723,9 млн. EUR (отрицателна сума от 211 млн. EUR за салдата по ДДС в глава 31 и положителна сума от 5 934,9 млн. EUR за салдата по БНД в глава 32).

*Салда по ДДС и по БНД за 2015 г.*

На първия работен ден на декември 2015 г. държавите членки трябва да предоставят салдата на собствените ресурси от ДДС и от БНД за 2014 г. и за предходни години. Що се отнася до салдата на собствените ресурси от ДДС и от БНД за предходни години, въз основа на наличната информация Комисията предлага да се впишат 18,2 млн. EUR за салдата по ДДС и 1 391,2 млн. EUR за салдата по БНД (с общо отражение в размер на 1 409,4 млн. EUR), което води до съответно намаление на вноските по БНД на държавите членки[[13]](#footnote-14). Тази положителна сума е свързана с глави 31[[14]](#footnote-15) и 32[[15]](#footnote-16) от приходната част на бюджета.

На този етап изчисленията на салдата на държавите членки не са окончателни поради все още продължаващата проверка на данните за ДДС и за БНД. Вследствие на това може да се наложи Комисията да промени стойностите в хода на процедурата за настоящия ПКБ.

2.3. Други приходи

Като се вземат предвид сумите, които на този етап от годината са получени или вероятно ще бъдат получени, се предлага първоначалните прогнози да се увеличат с нетна сума от 1 470 млн. EUR. Подробностите за всеки бюджетен ред са представени в таблицата по-долу.

|  |  |  |  |
| --- | --- | --- | --- |
| **Приходни бюджетни редове** | **Бюджет за 2015 г.** | **ПКБ 8/2015** | **Нова сума** |
| 5 2 1 — Приходи от инвестиции или отпуснати заеми, банкови и други лихви по сметки на организации, получаващи субсидии, и прехвърлени на Комисията | 10 000 000 | 40 000 000 | 50 000 000 |
| 7 0 0 0 — Дължими лихви за закъснели плащания по сметките към националните хазни на държавите членки | 5 000 000  | 5 000 000 | 10 000 000 |
| 7 0 1 — Лихви за закъснели плащания и други лихви върху глоби | 15 000 000  | 30 000 000 | 45 000 000 |
| 7 1 0 — Глоби, периодични наказателни плащания и други наказания | 100 000 000  | 1 315 000 000 | 1 415 000 000 |
| 7 1 2 — Наказателни плащания и еднократно платими суми, наложени на държава членка поради неспазване на решение на Съда на Европейския съюз относно неизпълнение на задължение по Договора | p.m. | 50 000 000  | 50 000 000 |
| 8 1 0 — Изплащане на главници и лихви във връзка със специални заеми и рисков капитал, отпуснати в рамките на финансовото сътрудничество със средиземноморски трети държави | p.m. | 30 000 000 | 30 000 000 |
| **Общо** | 130 000 000 | 1 470 000 000 | 1 600 000 000 |

2.4. Вноски собствени ресурси от БНД

Като се имат предвид посочените по-горе преразгледани прогнози за традиционните собствени ресурси, салдата по ДДС и по БНД и увеличените други приходи, както и намалените бюджетни кредити за плащания за Европейския надзорен орган по защита на данните, общото отражение на настоящия ПКБ 8/2015 върху вноските на държавите членки по БНД представлява намаление в размер на 9 403,4 млн. EUR.

|  |  |  |  |
| --- | --- | --- | --- |
| Държава членка | Коригиращ бюджет № 6/2015 | Проект на коригиращ бюджет № 8/2015 | Нова сума |
| Белгия | 2 948 138 218 | - 271 023 955 | 2 677 114 263 |
| България |  300 569 728 | - 27 631 539 |  272 938 189 |
| Чешка република | 1 042 222 019 | - 95 812 038 |  946 409 981 |
| Дания | 1 961 742 240 | - 180 344 034 | 1 781 398 206 |
| Германия | 21 864 405 229 | -2 010 006 699 | 19 854 398 530 |
| Естония |  142 812 302 | - 13 128 812 |  129 683 490 |
| Ирландия | 1 170 159 800 | - 107 573 428 | 1 062 586 372 |
| Гърция | 1 281 873 093 | - 117 843 293 | 1 164 029 800 |
| Испания | 7 815 907 916 | - 718 520 678 | 7 097 387 238 |
| Франция | 15 814 431 821 | -1 453 829 344 | 14 360 602 477 |
| Хърватия |  302 256 027 | - 27 786 561 |  274 469 466 |
| Италия | 11 502 867 468 | -1 057 464 881 | 10 445 402 587 |
| Кипър |  118 108 966 | - 10 857 822 |  107 251 144 |
| Латвия |  179 251 974 | - 16 478 732 |  162 773 242 |
| Литва |  265 124 885 | - 24 373 075 |  240 751 810 |
| Люксембург |  220 672 982 | - 20 286 587 |  200 386 395 |
| Унгария |  749 838 714 | - 68 933 082 |  680 905 632 |
| Малта |  57 924 570 | - 5 325 038 |  52 599 532 |
| Нидерландия | 4 802 411 377 | - 441 488 298 | 4 360 923 079 |
| Австрия | 2 333 565 332 | - 214 525 934 | 2 119 039 398 |
| Полша | 2 913 421 073 | - 267 832 388 | 2 645 588 685 |
| Португалия | 1 245 527 807 | - 114 502 050 | 1 131 025 757 |
| Румъния | 1 106 037 387 | - 101 678 620 | 1 004 358 767 |
| Словения |  267 427 364 | - 24 584 744 |  242 842 620 |
| Словакия |  537 365 257 | - 49 400 281 |  487 964 976 |
| Финландия | 1 452 033 370 | - 133 486 220 | 1 318 547 150 |
| Швеция | 3 135 321 563 | - 288 231 821 | 2 847 089 742 |
| Обединено кралство | 16 756 318 720 | -1 540 417 520 | 15 215 901 200 |
|  Статия 1 4 0 — Общо  | 102 287 737 202 | -9 403 367 474 | 92 884 369 728 |

3. Европейски надзорен орган по защита на данните (раздел IX)

В съответствие с член 41, параграф 2 от Финансовия регламент Европейският надзорен орган по защита на данните (ЕНОЗД) поиска Комисията да представи проект на коригиращ бюджет от негово име. Целта е да се намалят със 123 474 EUR както бюджетните кредити за поети задължения, така и бюджетните кредити за плащания (едногодишни разходи).

Процедурата за избор на новия Европейски надзорен орган по защита на данните и на помощника не бе приключила към момента на изготвяне на проектобюджета за 2015 финансова година. Поради това бе решено да бъде възприет предпазлив подход и да бъдат поискани необходимите бюджетни кредити за покриване на най-скъпия сценарий, т.е. замяна и на двамата членове на ЕНОЗД. В крайна сметка за нов ЕНОЗД бе назначен бившият помощник на ЕНОЗД, в резултат на което част от временните надбавки няма да бъдат усвоени (56 160 EUR).

В допълнение към коригиращите бюджети, приети от управителния съвет на Центъра за преводи, през тази година на ЕНОЗД бяха възстановени общо 67 314 EUR. Тези допълнителни целеви приходи не бяха предвидени в прогнозите за Органа и ще доведат до съответно по размер намаление на нужните нови бюджетни кредити. По тази причина въз основа на принципа на доброто финансово управление ЕНОЗД счита, че тези средства следва да бъдат върнати на общия бюджет на ЕС.

1. ОВ L 298, 26.10.2012 г., стр. 1. [↑](#footnote-ref-2)
2. ОВ L 69, 13.3.2015 г., стр. 1. [↑](#footnote-ref-3)
3. OВ L 189, 17.7.2015 г. [↑](#footnote-ref-4)
4. OВ L 261, 7.10.2015 г. [↑](#footnote-ref-5)
5. OВ L 261, 7.10.2015 г. [↑](#footnote-ref-6)
6. OВ L 261, 7.10.2015 г. [↑](#footnote-ref-7)
7. OВ L 261, 7.10.2015 г. [↑](#footnote-ref-8)
8. ОВ L XXX, XX.XX.XXX г. [↑](#footnote-ref-9)
9. ОВ L XXX, XX.XX.XXX г. [↑](#footnote-ref-10)
10. ОВ L 130, 31.5.2000 г., стр. 1. [↑](#footnote-ref-11)
11. ОВ L 367, 23.12.2014 г., стр. 14. [↑](#footnote-ref-12)
12. ОВ L 73, 17.3.2015 г., стр. 468. [↑](#footnote-ref-13)
13. Вписването на тази сума в бюджета има за цел да неутрализира финансовото отражение за държавите членки по отношение на салдата по ДДС и по БНД, които те трябва да предоставят на първия работен ден на декември 2015 г. [↑](#footnote-ref-14)
14. Салда и корекции на салдата на база ДДС за предходните финансови години вследствие на прилагането на член 10, параграфи 4, 5 и 8 от Регламент (ЕО, Евратом) № 1150/2000. [↑](#footnote-ref-15)
15. Салда и корекции на салдата на база брутния национален доход/продукт за предходните финансови години вследствие на прилагането на член 10, параграфи 6—8 от Регламент (ЕО, Евратом) № 1150/2000. [↑](#footnote-ref-16)